b'\n_START_ARTICLE_\n15 Evnomija\n_START_SECTION_\nOdkritje\n_START_PARAGRAPH_\nEvnomijo je odkril Annibale de Gasparis 29. julija 1851. Poimenovan je po Evnomiji, ki je bila v gr\xc5\xa1ki mitologiji ena izmed hor.\n_START_SECTION_\nLastnosti\n_START_PARAGRAPH_\nEvnomija je asteroid tipa S, ki vsebuje \xc4\x8dez 1\xc2\xa0% vse mase asteroidnega pasu. Po obliki je podolgovato precej pravilno oblikovano telo. Ka\xc5\xbee zelo razli\xc4\x8dno sestavo _NEWLINE_Njena podolgovata oblika je dolgo vodila do trditev, da je dvojni asteroid. Okoli svoje osi se vrti retrogradno. Os vrtenja asteroida  ka\xc5\xbee proti eklipti\xc4\x8dnim koordinatama (\xce\xb2, \xce\xbb) = (-65\xc2\xb0, 2\xc2\xb0) z mo\xc5\xbeno napako 10 \xc2\xb0 _NEWLINE_To pomeni, da je njegova os nagnjena za pribli\xc5\xbeno 165\xc2\xb0._NEWLINE_Podobno kot pri drugih \xc4\x8dlanih dru\xc5\xbeine je povr\xc5\xa1ina sestavljena iz silikatov in zlitine \xc5\xbeeleza in niklja. Na povr\xc5\xa1ini se najdeta tudi s kalcijem bogat piroksen in olivin. Spektroskopske analize so pokazale, da ima Evnomija predele z zelo razli\xc4\x8dno sestavo. Velika podro\xc4\x8dja so polna olivina, druga podro\xc4\x8dja pa so bolj bogata s piroksenom in imajo bazalto zgradbo. Tak\xc5\xa1na zgradba ka\xc5\xbee, da je star\xc5\xa1evsko telo do\xc5\xbeivelo veliko magmatskih procesov ter da je bilo vsaj delno diferencirano. Zgradba ostalih \xc4\x8dlanov dru\xc5\xbeine Evnomija, ki je nastala ob trku, ka\xc5\xbee vse oblike, ki so prisotne na Evnomiji. Ve\xc4\x8dina manj\xc5\xa1ih \xc4\x8dlanov dru\xc5\xbeine vsebuje na povr\xc5\xa1ini ve\xc4\x8d piroksena, kot ga je na povr\xc5\xa1ini Evnomije. Zelo malo je tudi asteroidov tipa M (kovinski). Evnomija je ostanek telesa, ki je ostalo ob nastanku dru\xc5\xbeine Evnomija. Simulacije ka\xc5\xbeejo na to, da je morda skupek drobnej\xc5\xa1ih delcev, vendar ima tako veliko gostoto, da je to manj verjetno. Kovinsko jedro, \xc4\x8de obstoja, ni bilo ob trku odprto. Druge teorije zopet trdijo, da je Evnomija ostanek pla\xc5\xa1\xc4\x8da mnogo ve\xc4\x8djega telesa. To so tudi ovrgli z raziskavo porazdelitve mase v dru\xc5\xbeini._NEWLINE_Njen srednji navidezni sij v opoziciji je +8,5, kar je pribli\xc5\xbeno toliko kot srednja svetlost Titana. V opoziciji blizu prison\xc4\x8dja magnituda dose\xc5\xbee +7,9.'